Document ID: /roh_data/filtered/Bilingualer_Corpus_interleaved-it-rm.jsonl.gz/1737

This is a text translated from Italian to Rumantsch Grischun.
La Commissione sostiene la revisione totale della legge cantonale sull'energia

La Commissione per l'ambiente, i trasporti e l'energia si è occupata del messaggio relativo alla revisione totale della legge sull'energia del Cantone dei Grigioni. Essa raccomanda al Gran Consiglio di approvare la revisione totale.

Nella sessione di aprile il Gran Consiglio discuterà la revisione totale della legge sull'energia del Cantone dei Grigioni. Per preparare questo affare, la Commissione per l'ambiente, i trasporti e l'energia del Gran Consiglio, presieduta da Christoph Jaag, ha dibattuto in via preliminare alla presenza del Consigliere di Stato Stefan Engler il relativo messaggio del Governo e il disegno di legge, licenziandoli a destinazione del Gran Consiglio.

Con questo progetto si intende adeguare la legge in vigore, che risale al 1993, alle mutate condizioni quadro di politica energetica e tenere conto della marcata dinamica presente in questo settore. Derivata dalle prescrizioni della Confederazione e dalle basi elaborate in comune da tutti i Cantoni, la revisione totale della legge sull'energia si concentra da un lato sulla riduzione del fabbisogno energetico e dall'altro sulla sostituzione dei vettori energetici fossili con energie rinnovabili.

Per quanto riguarda le prescrizioni e gli standard di costruzione, nella nuova legislazione cantonale viene ampiamente ripreso il Modello di prescrizioni energetiche dei Cantoni (MoPEC 2008) rielaborato dalla Conferenza dei direttori cantonali dell'energia. Ciò contribuisce all'armonizzazione tra i Cantoni.

Dopo un approfondito dibattito di entrata in materia, la Commissione ha deciso all'unanimità di entrare nel merito del progetto. La Commissione si è mostrata perlopiù d'accordo con gli obiettivi della revisione legislativa. Per quanto riguarda singole misure per raggiungere gli obiettivi, una minoranza della commissione si è trovata ad avere un'opinione diversa in singoli settori del progetto. Per una minoranza la legge non è abbastanza incisiva e in alcuni settori risulta troppo poco ambiziosa. Questa minoranza vedrebbe perciò con favore la creazione di incentivi in parte più ampi a favore del risanamento di costruzioni esistenti. Infine, la Commissione è però convinta che con la nuova legge il Cantone fornisca un contributo efficace agli obiettivi di riduzione e sostituzione a lungo termine di una "società a 2000 watt", nell'intento di ridurre le emissioni di CO2 a una tonnellata per abitante e anno.

Dopo un'approfondita discussione del progetto, la Commissione ha deciso all'unanimità di chiedere al Gran Consiglio l'approvazione della revisione totale della legge cantonale sull'energia.

Persona di riferimento:

Christoph Jaag, presidente della Commissione per l'ambiente, i trasporti e l'energia, tel. 079 447 70 63

Organo: Commissione per l'ambiente, i trasporti e l'energia

Fonte: it Commissione per l'ambiente, i trasporti e l'energia

30.03.2010
La cumissiun sustegna la revisiun totala da la lescha d'energia dal chantun Grischun

La cumissiun dal cussegl grond per ambient, traffic ed energia ha tractà la missiva tar la revisiun totala da la lescha d'energia dal chantun Grischun. Ella recumonda al cussegl grond d'approvar la revisiun totala.

En la sessiun d'avrigl discussiuna il cussegl grond la revisiun totala da la lescha d'energia dal chantun Grischun. Per preparar questa fatschenta ha la cumissiun dal cussegl grond per ambient, traffic ed energia – sut il presidi da Christoph Jaag ed en preschientscha dal cusseglier guvernativ Stefan Engler – tractà e deliberà la missiva correspundenta da la regenza ensemen cun il sboz da la lescha per mauns dal cussegl grond.

Cun quest project duai la lescha vertenta da l'onn 1993 vegnir adattada a las cundiziuns generalas da la politica d'energia ch'èn sa midadas. Medemamain duai vegnir tegnair quint da la ferma dinamica da la politica d'energia. Deviada da las directivas da la confederaziun e da la basa ch'è vegnida elavurada communablamain da tut ils chantuns, sa concentrescha la revisiun totala da la lescha d’energia d'ina vart sin la reducziun dal basegn d'energia e da l'autra vart sin il remplazzament da purtaders d'energia fossils tras energias regenerablas.

En quai che reguarda las prescripziuns ed ils standards da construcziun surpiglia la legislaziun chantunala per gronda part il model da prescripziuns davart l'energia dals chantuns (MoPEC 2008) ch'è vegnì repassà da la conferenza da las directuras e dals directurs chantunals d'energia. Da quai resulta in'armonisaziun tranter ils chantuns.

Suenter ina debatta d'entrada intensiva ha la cumissiun decidì unanimamain da s'occupar dal project. Cun la finamira da reveder la lescha è la cumissiun stada per gronda part d'accord. Areguard las singulas mesiras per cuntanscher questa finamira é ina minoritad da la cumissiun divergiada en tscherts secturs dal project. Per ina minoritad na va la lescha betg lunsch avunda e singulas parts èn concepidas en moda e maniera memia pauc ambiziusa. Tenor la lescha fissi plinavant da beneventar, sch'i vegniss creà per part pli grondas motivaziuns per sanar ils edifizis existents en moda energetica . Ultimamain è la cumissiun persvadida ch'il chantun prestia cun la nova lescha ina contribuziun a las finamiras da reducziun e da substituziun a lunga vista d'ina "societad da 2000 watts" cun l'intent da reducir l'emissiun da CO2 ad 1 tonna per abitanta e per abitant per onn.

Suenter ina discussiun profunda davart il project ha la cumissiun concludì unanimamain da proponer al cussegl grond d'approvar la revisiun totala da la lescha chantunala d'energia.

Infurmaziuns:

Christoph Jaag, president da la cumissiun per ambient, traffic ed energia, tel. 079 447 70 63

Gremi: cumissiun per ambient, traffic ed energia

Funtauna: rg cumissiun per ambient, traffic ed energia

30.03.2010